Sleaford
Sleaford je grad od 17,809 stanovnika na istoku Engleske u Grofoviji Lincolnshire.

On je i administrativni centar Distrikta North Kesteven

Geografske karakteristike 

Sleaford leži na rijeci Slea, na rubu plodnog Fensa, udaljen 27 km južno od administrativnog centra grofovije Lincolna i oko 26 km zapadno od Bostona.

Historija 

Historija Sleaforda može se pratiti od  željeznog doba preko rimskih vremena, do današnjih dana. Tokom anglosaksonskog razdoblja postao je regionalni administrativni i trgovački centar, poznat po brojnim vodenicama. 
Normani su Sleaford zabilježili u Domesday Booku 1066. kao saksonsko naselje od 50 kuća.

Za srednjeg vijeka bio je feud kincolnskih biskupa, koji su izgradili zamak zapadno od grada. 

Sleaford je svoj prosperitet doživio kad je krajem 18. vijeka kanalizirana rijeka Slea, koja ga je povezala saRijekom Witham. Nekoliko dekada nakon toga uživao je položaj posljednje luke tog kraja u sistemu unutarnjih plovnih putova. 

Dobrim dijelom 19. vijeka Sleaford je bio i sjedište ugledne građevinsko - projektantske kompanije Kirk&Parry, specijalizirane za izgradnju željezničkih kolodvora i restauriranje crkava.

Nedaleko od grada nalazi se Koledž Cranwell - Kraljevskih zračnih snaga, specijaliziran za obuku avijatičarskih oficira.

Znamenitosti 

Najveća znamenitost Sleaforda je parohijska crkva sv.Denis, sa zvonikom visokim 44 metra, čiji najstariji dijelovi sežu u 11. vijek, koja je temeljno restaurirana polovicom 19. vijeka u neogotičkom stilu.

Njegovo ime znači gaz (ford) preko Slea.

Izvori

Vanjske veze 

 Sleaford Town Council 

Gradovi u Engleskoj
Lincolnshire